open-index/open-wikipedia-markdown huggingface dataset:
Shadow of the Moon

**Shadow of the Moon** on renessanssiyhtye Blackmore’s Nightin ensimmäinen albumi, joka julkaistiin vuonna 1997.

## Kappaleet
Kaikki kappaleet on säveltänyt ja sovittanut Ritchie Blackmore ja Candice Night, ellei toisin mainita.

#
#
#
#
#
#
#
#
#
#
#
#
#
#
#
#

## Kokoonpano
* Ritchie Blackmore – sähkökitara, akustinen kitara, bassokitara, mandoliini, rumpu, tamburiini
* Candice Night – päävokalisti, taustalaulu
* Pat Regan – kosketinsoittimet
* Gerald Flashman – nokkahuilut, trumpetti, käyrätorvi
* Tom Brown – sello
* Lady Green – alttoviulu, viulut

### Vierailevat artistit
* Ian Anderson – huilu kappaleessa "Play, Minstrel, Play"
* Scott Hazell – laulu kappaleessa "Play, Minstrel, Play".

## Arvostelut
* Allmusic: 

## Lähteet
Messier 47

**Messier 47** (**M47**, **NGC 2422**) on Peräkeulan tähdistössä sijaitseva avoin tähtijoukko, jonka Giovanni Batista Hodierna löysi ennen vuotta 1654. Charles Messier löysi sen itsenäisesti ja lisäsi luetteloonsa vuonna 1771.

M47 sijaitsee Siriuksesta noin 12 astetta itään ja kaksi astetta pohjoiseen, 1&nbsp;600 valovuoden päässä Maasta. Joukossa on noin 50 tähteä. Sen keskustassa on noin 12 valovuoden levyinen alue jossa ja se on yksi tiheimmistä avoimista tähtijoukoista. Sen tiheys on noin 16 tähteä kuutioparsekissa. Ryhmässä on useita sinisiä tähtiä ja joitakin punaisia jättiläisiä. Ryhmän kirkkain tähti on spektriluokassa B2. siinä on myös kaksi K-luokan oranssia jättiläistä jotka loistavat 200 kertaa kirkkampina kun Aurinko.

M47:n suhteellinen kirkkaus on +4.4. Ilman apuvälineitäkin siitä on erotettavissa kirkkaimmat tähdet, kiikarilla ja pienellä kaukoputkella himmeämmätkin jäsenet tulevat näkyviin. Kohteen näennäinen läpimitta on 30 kaariminuuttia, joten taivaalla se kattaa noin Kuun kokoisen alueen.


Tiedosto:Eso1441a.jpg|Messier 47 kuva ESO:n La Sillan observatorion 2,2 metrin teleskoopilla ja WFI-kameralla.
Tiedosto:M47map.png|Kartta M47:n sijainnista Peräkeulan tähdistössä.
Tiedosto:


## Lähteet

## Aiheesta muualla

* 
* 
*
Monitorialus

**Monitorialus** on panssarilaivan varhaistyyppi, jonka elinkaari ulottui Yhdysvaltain sisällissodasta toiseen maailmansotaan. Alusluokka on nimetty USS ''Monitorin'' mukaan.

## Perustyypit
Monitorialukset, lyhyesti monitorit, jakaantuvat karkeasti kahteen tyyppiin: tykkialukset ja tornialukset.

Tykkialuksissa tykit on asennettu yhtenäisen panssarikuoren suojaan ja niitä käytettiin erillisistä tykkiporteista käsin. Tämän tyypin tunnetuin lienee lajissaan ensimmäinen, Konfederaation panssarilaiva CSS ''Virginia'' (alkujaan USS ''Merrimack''). Tässä aluksessa ei aivan luotettu tykkeihin, vaan tärkeimpänä aseena pidettiin keulaan asennettua erityisvahvistettua puskuria, jolla saattoi upottaa muita aluksia. Tiettävästi puskuria käytettiin vain kerran, kun *Virginia* upotti korvetti USS ''Cumberlandin''. Puskuri kuitenkin juuttui upotettavaan alukseen niin tiukasti, että panssarilaivan yrittäessä irtautua uhristaan puskuri irtosi siitä ja jäi korvetin sisuksiin. *Cumberlandin* saama vuoto oli niin paha, että se upposi noin puolessa tunnissa. Konfederaation muut tykkialukset käyttivät puskureitaan vaihtelevassa määrin koko sodan ajan, yleensä huonolla menestyksellä vähäisen konetehon takia.

Tykkialustyyppiä rakennettiin lopulta vähän, koska uudempi malli, tornialus, osoittautui huomattavan paljon käytännöllisemmäksi. Tässä aluksessa tykit asennettiin käännettävään tykkitorniin, jonka ansiosta alus saattoi ampua kaikkiin suuntiin, tykkialuksessa ampumakulma taas oli rajallinen, ja alusten koon kasvaessa torneja voitiin asentaa useampia.

Monitorit osoittautuivat kuitenkin hitaiksi ja heikoiksi merikelpoisuudeltaan, ja useita niistä tuhoutui myrskyissä. Tuhoutuneita on muun muassa USS ''Monitor'', josta alustyyppi on saanut nimensä. Suomen vesillä tuhoutui venäläinen monitori ''Rusalka''.

## Lähteet
Milma Lappala

**Milma Lappala** (15. joulukuuta 1879, Kuopio&nbsp;-&nbsp;joulukuu 1950) oli ensimmäinen suomalainen naispappi. Hänet vihittiin papiksi Minnesotassa 1916  unitaariseurakunnassa.

Milma Lappala muutti Suomesta vuonna 1900. Hän suoritti papillisen tutkinnon eräässä pappisseminaarissa Bostonin lähellä, jonka nelivuotisen kurssin hän suoritti 1906. Sen jälkeen on hän toimi amerikansuomalaisten keskuudessa yhdessä miehensä, pastori Risto Lappalan kanssa, joka kuoli vuonna 1922. Lappala oli suomalaisen unitarisen kirkkokunnan pastori. Kirkkokuntaan kuului kolme seurakuntaa, joista kaksi Virginian kaupungissa Minnesotassa ja kolmas maaseudulla samassa valtiossa. Lappala vieraili Suomessa vuonna 1925.

## Lähteet
Rule, Britannia!

**Rule Britannia!** on brittiläinen patrioottinen laulu. Se perustuu James Thomsonin runoon "Rule Britannia" ja Thomas Arnen siihen säveltämään musiikkiin 1740.

Thomsonin runosta on kaksi suomennosta, Yrjö Jylhän suomennos on nimellä *Hallitse, Britannia*, ja se on julkaistu teoksessa *Maailmankirjallisuuden kultainen kirja 3: englantilaisen kirjallisuuden kultainen kirja* (WSOY, 1933) ja Eino Leinon suomennos on nimellä "Rule Britannia" teoksessa *Kirjokeppi* (Otava, 1949).

## Sanat

1
When Britain first at Heaven's command 
Arose from out the azure main; 
This was the charter of the land, 
And guardian angels sang this strain: 
Rule, Britannia! Britannia, rule the waves:  
Britons never shall be slaves. 

2
The nations not so blest as thee, 
Shall in their turns to tyrants fall; 
While thou shalt flourish great and free, 
The dread and envy of them all. 
Rule, Britannia! Britannia, rule the waves:  
Britons never shall be slaves. 

3
Still more majestic shalt thou rise,  
More dreadful from each foreign stroke; 
As the loud blast that tears the skies, 
Serves but to root thy native oak. 
Rule, Britannia! Britannia, rule the waves:  
Britons never shall be slaves. 

4
Thee haughty tyrants ne'er shall tame,  
All their attempts to bend thee down 
Will but arouse thy generous flame; 
But work their woe, and thy renown. 
Rule, Britannia! Britannia, rule the waves:  
Britons never shall be slaves. 

5
To thee belongs the rural reign; 
Thy cities shall with commerce shine;  
All thine shall be the subject main, 
And every shore it circles thine. 
Rule, Britannia! Britannia, rule the waves:  
Britons never shall be slaves. 

6
The Muses, still with freedom found,  
Shall to thy happy coast repair; 
O blest Isle! With matchless beauty crowned,  
And manly hearts to guide the fair. 
Rule, Britannia! Britannia, rule the waves:  
Britons never shall be slaves. 

## Lähteet

## Aiheesta muualla

*Piano version  (9KB, MIDI file)
*Orchestral version (121KB, MP3 file)
Landsat

**Landsat** on yhdysvaltalainen sarja kaukokartoitussatelliitteja, jotka ovat kuvanneet Maan pintaa vuodesta 1972. 

Landsat oli ensimmäinen ei-sotilaallinen kaukokartoitussatelliitti. Sen toteutuksen on suunnittellut ja rahoittanut NASA. Satelliitteja operoi ja sen dataa hyödyntää US Geological Survey. 

Vuonna 2007 taivaalla oli kaksi Landsatia: Landsat 7, joka on noin kahdeksan vuotta vanha, ja Landsat 5, jonka ikä on 25 vuotta. Uusin Landsat-satelliitti, LDCM (Landsat Data Continuity Mission), laukaistiin kiertoradalle helmikuussa 2013. Sadan päivän testivaiheen jälkeen satelliitti nimetään uudelleen Landsat 8:ksi. 

Landsat-satelliittien datan käyttö on hyvin yleistä myös Euroopassa, koska kuva-aineisto on ilmaista.


Kuva:Landsat-1.jpg|Landsat-1,2,3
Kuva:Landsat3.jpg|Landsat-3
Kuva:Landsat-5.jpg|Landsat-4,5
Kuva:Landsat-6.jpg|Landsat-6,7


## Aiheesta muualla

*Landsatin NASAn kotisivu
*Landsat.org:n kotisivu 
*(Vapaita) Landsat-kuvia: GLOVIS ja Global Land Cover Facility 
* Atlogis Maps  ja Atlogis Meta-Maps: Online-Viewer for Landsat 5 and Landsat 7 Natural Color Mosaic from Atlogis. Meta-Maps includes Google, MSN and Yahoo Maps.
*Landsat-kuvia n. vuosilta 1975, 1990 ja 2000 visualisoitu Google Earthissa (Google Earth oltava asennettuna)
Messier 48

**Messier 48** (**M48**, **NGC 2548**) on Vesikäärmeen tähdistössä sijaitseva avoin tähtijoukko, jonka Charles Messier löysi vuonna 1771. Se on noin 16 valovuoden levyinen ja sijaitsee 2&nbsp;500 valovuoden päässä Maasta. Se sisältää noin 80 tähteä.

M48:n on mahdollista erottaa hyvissä olosuhteissa paljaalla silmällä. Kaukoputkella on mahdollista erottaa yksittäisiä tähtiäkin.

## Lähteet

## Aiheesta muualla
* SEDSin Messier -sivut M48:sta
Ted Forrest

**Ted Forrest** (s. 24. syyskuuta 1964 Syracuse, New York) on yhdysvaltalainen pokeriammattilainen. Forrest on urallaan voittanut viisi World Series of Poker (WSOP) -ranneketta ja yhden World Poker Tour -turnauksen. Hän asuu Las Vegasissa, Nevadassa.

## Pokeriura

Forrest voitti kolme WSOP-turnausta vuoden 1993 aikana. 1990-luvun puolivälin jälkeen Forrest keskittyi käteispeleihin. Hän teki palasi kuitenkin WSOP-voittajaksi vuonna 2004, jolloin hän voitti kaksi turnausta. Sittemmin Forrest on keskittynyt seitsemän kortin avopokerin asemasta texas hold 'emiin, jossa hän on voittanut Professional Poker Tourin mestaruuden ja ollut World Poker Tourin finaalipöydässä neljä kertaa. Forrestia pidetään yleisesti yhtenä maailman parhaista stud-pelaajista maailmassa, mutta hän on viime vuosina voittanut myös useita hold 'em -turnauksia.

Forrest on tunnettu osallistumisestaan korkeiden panosten käteispeleihin. Hän oli mukana ryhmässä pokeriammattilaisia, jotka alkuvuodesta 2006 pelasivat yhdessä texasilaista miljardööri Andy Bealia vastaan 50&nbsp;000–100&nbsp;000 dollarin limit hold 'em kaksinpelejä.

Maaliskuussa 2006 Forrest voitti National Heads-Up Poker Championship -turnauksen ja 500&nbsp;000 dollaria. Maaliskuussa 2007 hän oli ykkönen World Poker Tourin Bay101 Shooting Star -turnauksessa. Kaksinpelissä hän kukisti Joanne "JJ" Liun ja ansaitsi voitostaan 1,1 miljoonaa dollaria.

Forrest on ollut mukana GSN:n pokeriohjelman *[[High Stakes Poker]]* kahdella ensimmäisellä tuotantokaudella.

Tammikuussa 2010 Forrestin pokeriuran turnausansiot ylittivät 5,7 miljoonaa dollaria.

### WSOP-rannekkeet

Forrestin kolme ensimmäistä ranneketta varastettiin. Toisen kahdesta jäljellä olevasta hän antoi tyttärelleen.

## Lähteet

## Aiheesta muualla
*
Cécile Chaminade

**Cécile Louise Stéphanie Chaminade** [šaminad] (8. elokuuta 1857 Pariisi – 13. huhtikuuta 1944 Monte Carlo) oli ranskalainen pianisti ja säveltäjä. 

Chaminaden musikaalisuus huomattiin hyvin varhain, ja hänen äitinsä alkoi opettaa hänelle pianonsoittoa, vaikka isä vastusti tyttärensä musiikkiopintoja. Chaminade otti pianotunteja Félix Le Coyppeyltä, Auguste Savardilta ja Martin-Pierre Marsickilta ja sävellystunteja Benjamin Godardilta. Säveltäjät Camille Saint-Saëns, Emmanuel Chabrier ja Georges Bizet kannustivat häntä jatkamaan uraansa.

Varovaisen varhaistyön 1. pianotrion op. 11 (1880) jälkeen mm. seuraavat teokset ovat merkittäviä hänen urallaan: sarja orkesterille (1881), koominen ooppera *La Sévillane* op. 10 (1882), pianotrio nro 2 op. 34 (1887) sekä konservatorion tilaama concertino huilulle ja orkesterille op 107 (1902), joka jäi hänen viimeiseksi sinfoniseksi työkseen.

Chaminade sävelsi ensi sijassa pianomusiikkia, mutta vuonna 1888 hän esitti Antwerpenissä kolme sinfonista teostaan: baletin *Callirhoë* op. 37 Marseillessa, konserttikappaleen pianolle ja orkesterille op. 40 ja draamallisen kuorosinfonian *Amatsonit* op. 26.

Cécile Chaminaden tuotanto käsittää kamari- ja orkesteriteosten lisäksi yhteensä noin 200 pianokappaletta ja noin 150 yksinlaulua. Hänen ensiesiintymisensä Yhdysvalloissa tapahtui Philadelphian orkesterin solistina 7. marraskuuta 1908, kun hän esitti orkesterin kanssa konserttikappaleensa pianolle ja orkesterille. Häntä arvostettiin konserttipianistina erityisesti Ranskassa ja Saksassa.

## Lähteet
Three Cheers for Sweet Revenge

**Three Cheers for Sweet Revenge** on My Chemical Romancen toinen albumi. Se julkaistiin vuonna 2004. Albumi jatkaa tarinaa *[[I Brought You My Bullets, You Brought Me Your Love]]* -levyltä. 

Albumilta julkaistiin singleinä kappaleet ”I’m Not Okay (I Promise)”, ”Thank You for the Venom”, ”Helena” ja ”The Ghost of You”. Kappale ”Helena” kertoo My Chemical Romancen laulajan Gerard Wayn ja basisti Mikey Wayn vuonna 2003 kuolleesta isoäidistä.

Albumia on myyty Yhdysvalloissa RIAA:n mukaan yli kolme miljoonaa kappaletta, triplaplatinalevyyn oikeuttava määrä. Se on ylittänyt platinalevyrajan myös Britanniassa ja Kanadassa.

## Kappaleet

## Lähteet
Pfälzerlied

**Pfälzerlied** on kansanlaulu, joka kantaa myös eräänlaista Pfalzin paikallislaulun arvoa. Laulun tekstin on kirjoittanut oopperalaulaja ja kirjoittaja Eduard Jost 1869 ja siihen luonut sävelmän huilisti Emil Sauvlet 1877. 

## Sanat

Am deutschen Strom, am grünen Rheine ziehst du dich hin, o Pfälzerland! 
Wie lächelst du im Frühlingsschmucke, wie winkt des Stromes Silberband! 
Da steh' ich auf des Berges Gipfel und schau auf dich in süßer Ruh', 
und jubelnd ruft's in meinem Herzen: 
O Pfälzerland, wie schön bist du! O Pfälzerland, wie schön bist du! 
 
Es nickt von deinen sanften Hügeln die Rebe mir im Sonnenstrahl, 
es lockt das Grün mich deiner Wälder, der Fluren Pracht in jedem Tal. 
Von deinen Kirchen und Kapellen tönt mir die Sonntagsglocke zu, 
und Andacht und Begeist'rung flüstern: 
O Pfälzerland, wie schön bist du! O Pfälzerland, wie schön bist du! 
 
Und deiner Burgen graue Trümmer und deines Domes stolzer Bau, 
wie grüßen sie im Sonnengolde vom Berge mich und aus der Au! 
Es zieht mich hin zu ihren Räumen, es treibt mich ihren Hallen zu, 
und wie ich wandre, tönt es freudig: 
O Pfälzerland, wie schön bist du! O Pfälzerland, wie schön bist du! 
 
Ja, schön bist du, o Fleckchen Erde am deutschen Strom, am grünen Rhein, 
du Land voll Biederkeit und Treue, du Land im Frühlingssonnenschein! 
Und find' ich einst in deinem Schoße, o Pfälzerland, die sel'ge Ruh', 
dann ruf' ich mit dem letzten Hauche: 
O Pfälzerland, wie schön bist du! O Pfälzerland, wie schön bist du! 

## Aiheesta muualla

*Pfälzerlied MP3 (1. und 4. Strophe)
Vetyfluoridi

**Vetyfluoridi** eli **fluorivety** (HF) on vedyn ja fluorin muodostama molekyyliyhdiste. Muista halideista poiketen vetyfluoridin kiehumispiste on hyvin lähellä huoneenlämpötilaa. Fluorivety on väritön kaasu kiehumispistettä korkeammassa lämpötilassa ja alemmassa lämpötilassa höyryjä helposti muodostava, savuava neste. Fluorivedyllä on voimakas ja ärsyttävä haju. Aine on heikko happo. Fluorivety reagoi veden kanssa vapauttaen myrkyllisiä ja syövyttäviä höyryjä. Aineen liuetessa veteen syntyy lämpöä, joka voi aiheuttaa roiskevaaran. Fluorivety syövyttää lasia, nahkaa ja useita metalleja. Aineen reaktiossa metallien kanssa voi muodostua helposti syttyvää vetykaasua. Vetyfluoridin vesiliuosta kutsutaan fluorivetyhapoksi, joka on vain heikosti hapan, mutta vahvasti korrosoiva. Ainetta käytetään laajasti petrokemianteollisuudessa, ja se on tärkeä yhdiste niin kutsuttujen superhappojen valmistuksessa.

Vetyfluoridin happovakio (p*K*a) vedessä on 3,17.

## Vetyfluoridin rakenne
Vetyfluoridikiteet koostuvat siksakmaisista molekyyliketjuista. Molekyylien sisäiset kovalenttiset sidokset ovat noin 95&nbsp;pikometriä pitkiä. Molekyylit ovat kiinni toisissaan sähköisellä vetovoimalla, vetysidoksilla. (Merkitty kuvaan katkoviivoilla.)

Myös nestemäisessä olomuodossa vetyfluoridimolekyylit muodostavat ketjuja, tosin lyhyempiä, noin viiden tai kuuden molekyylin mittaisia. Vetyfluoridin korkeampi kiehumispiste muihin halideihin verrattuna johtuu pitkälti vahvoista vetysidoksista.

## Käyttö ja valmistus
Vetyfluoridia käytetään muun muassa polymeerien fluorauksessa, maaöljyn jalostuksessa, lasin valmistuksessa ja etsauksessa, alumiinin tuotannossa ja uraaniheksafluoridin syntetisoinnissa. Vetyfluoridin vesiliuos myös syövyttää oksideja, joten sitä käytetään teräksen valmistuksessa ja puolijohdeteollisuudessa piin epäpuhtauksien poistossa.

Vetyfluoridia valmistetaan kalsiumfluoridista ja rikkihaposta.
:CaF2&nbsp;+&nbsp;H2SO4&nbsp;→&nbsp;CaSO4&nbsp;+&nbsp;2&nbsp;HF
Ainetta myydään yleensä anhydridinä tai 70- tai 49-prosenttisina vesiliuoksina eli fluorivetyhappona. Voimakkaan reaktiivisuutensa ja syövyttävyytensä takia vetyfluoridia ja sen vesiliuosta säilytetään yleensä teflon-astioissa. Fluori ei reagoi teflonin kanssa, joka itse on fluoriyhdiste.

## Terveysvaikutukset
Aine on myrkyllistä ja voi olla jopa kuolettavaa pieninäkin annoksina ravinnossa tai ihon läpi imeytyneenä. Iholle joutuessaan aine voi aiheuttaa vakavia vaurioita ja hengitettynä tai nieltynä pahoinvointia. Suuret vetyfluoridipitoisuudet aiheuttavat vaikeita, tuskallisia vammoja iholla, silmissä ja limakalvoilla.

## Lähteet

## Aiheesta muualla

* OVA-ohje: Työterveyslaitos, OVA-ohje: Fluorivety ja fluorivetyhappo 
* PubChem: Hydrofluoric acid 
* Toxin and Toxin Target Database (T3DB): Hydrogen fluoride 
* Kyoto Encyclopedia of Genes and Genomes (KEGG): Hydrofluoric acid 
* ChemBlink: Hydrofluoric acid 
* Bristol University School of Chemistry, Molecule of the Month: Hydrogen Fluoride
Kosovorotka

**Kosovorotka** () on perinteinen venäläinen miesten paita. 
Se on vinokauluksinen, mistä se on saanut nimensäkin (*koso* - vino, *vorot* - kaulus). Asustetta käyttivät vielä 1900-luvun alkuvuosina talonpojat ja monet kaupunkilaisetkin, mutta bolševikkien valtaannousun myötä alettiin suosia arkipukeutumisessa enemmän länsimaisia vaatteita. Puku tunnetaan myös nimellä *tolstovka*, sillä Leo Tolstoi otti tavakseen käyttää vaatetta viimeisinä vuosinaan.
Nykyisin kosovorotka on yleensä matkamuisto, mutta sitä käytetään myös venäläisten kansantanssien yhteydessä.
TB Resuscitation

**TB Resuscitation** on saksalaisen Hardfloor-ryhmän ensimmäinen albumi. Sen julkaisi trance- ja teknomusiikkiin erikoistunut Harthouse-levymerkki vuonna 1993 ja se oli ensimmäinen Harthousen julkaisema albumi. Levy on julkaistu Euroopan lisäksi myös Yhdysvalloissa ja Japanissa.

Albumi kuuluu acid house -musiikin merkittävimpiin julkaisuihin ja sisältää useita underground-hittejä, kuten *Lost in the Silver Box* sekä *Acperience 1*, jotka on julkaistu myös The Best of Hardfloor -kokoelmalevyllä sekä maxi-singleinä.

Sekä levyn että useiden kappaleiden nimet viittaavat myös Hopealaatikoksi (*silver box*) kutsuttuun Roland TB-303 -syntetisaattoriin, jonka käytöstä Hardfloor on tunnettu.

## Kappalelista

# *Lost in the Silver Box* (8:10)
# *Trancescript* (8:15)
# *Teebeestroica* (4:43)
# *Into the Nature* (7:47)
# *Brachalde Rontzdrate* (4:50)
# *Acperience 1* (8:56)
# *Drugoverlord (Remix)* (5:04)
# *AM-trip (7:58)*
# *Happy 20th (Remix)* (5:11)

Albumin vinyyliversio on kahdella levyllä - kullakin levynpuolella on kaksi kappaletta paitsi D-puolella kolme.

## Aiheesta muualla
* Last.fm - TB Resuscitation
* Discogs.com - TB Resuscitation
Sundanlasimonni

**Sundanlasimonni** (*Kryptopterus bicirrhis*) on indonesialainen parvikala. Vuoteen 1989 asti laji käsitti myös pienemmän *[[Kryptopterus vitreolus|Kryptopterus vitreoluksen]]*. Sundanlasimonnin nimeä käytetään edelleen *K. vitreoluksesta*. Suurempaa, varsinaista sundanlasimonnia on harvoin, jos koskaan, käytetty akvaariokalana.

## Koko
Sundanlasimonni on noin 15 senttimetrin pituiseksi kasvava parvikala.

## Alkuperä
Sundanlasimonni elää luonnonvaraisena Indonesian joissa Sumatralla, Jaavalla ja Borneolla sekä Thaimaassa.

## Lähteet
The Best of Hardfloor

**The Best of Hardfloor** on saksalaisen Hardfloor-ryhmän vuonna 1997 julkaistu kokoelma-albumi, joka sisältää ryhmän merkittävimpiä acid house -kappaleita, muiden tekemiä remixejä Hardfloorin kappaleista sekä kokoelman muiden esittäjien kappaleita, joista Hardfloor on tuottanut remixejä.

Albumin kappaleet keskittyvät äänimaailmaltaan Roland TB-303 -syntetisaattorin ympärille liikkuen acid housen ja teknon välillä. 

Hardfloorin huomiota herättäneet remixit tunnetuista tanssihiteistä ovat toisella levyllä. Yhtyeet ja esittäjät kuten Mory Kante, New Order ja Depeche Mode ovat antaneet materiaaliaan Hardfloorin miksattavaksi.

## Kappalelista

### CD1 "The Tracks"

# *Once Again Back* (5:10)
# *Into the Nature* (7:52)
# *Mahogany Roots* (7:28)
# *Dubdope* (7:08)
# *Fish 'n Chips* (7:40)
# *Ain't Nuttin' But a Format Thang* (7:55)
# *Lost in the Silver Box* (7:13)
# *Yimtrop* (7:07)
# *Confuss* (7:17)
# *Acperience* (8:59)

### CD2 "The Mixes"

# Rising High Collective: *Fever Called Love (Hardfloor Remix)* (7:20)
# Robert Armani: *Circus Bells (Hardfloor Remix)* (9:01)
# Anne Clark: *Our Darkness (Hardfloor '97 Version)* (6:15)
# Hardfloor: *Beavis at Bat (Dave Angel Remix)* (6:02)
# Hardfloor: *Strikeout (Surgeon Remix)* (5:25)
# New Order: *Blue Monday (Hardfloor Remix)* (8:37)
# Depeche Mode: *It's No Good (Hardfloor Remix)* (6:44)
# Hardfloor: *Kangeroos & Bubbles (Armando's Darkside Remix)* (5:23)
# Mory Kanté: *Yèkè Yèkè (Hardfloor Remix)* (6:32)

## Aiheesta muualla

* Discogs.com - The Best of Hardfloor
* MP3.com - The Best of Hardfloor
John Love

**John Love** (7. joulukuuta 1924, Bulawayo, Zimbabwe - 25. huhtikuuta 2005) oli Rhodesiaa edustanut entinen kilpa-autoilija.

Loven kilpa-ajajan ura alkoi 19–vuotiaana moottoripyöräkilpailuissa, joissa ajoi Zündappilla. Vuonna 1961 hän muutti Englantiin, jossa ajoi Formula Junior-sarjassa Cooperin valmistamilla kilpa-autoilla.

Love ajoi F1-luokassa 10 MM-sarjan kilpailua vuosina 1962-65 ja 1967-72. Hän saavutti urallaan yhden palkintosijan ja 6 MM-pistettä sijoittumalla toiseksi vuoden  Etelä-Afrikan osakilpailussa. Love on ainoa zimbabwelainen F1-kuljettaja, joka on ajanut pisteille.

## Lähteet
Shaivismi

**Shaivismi** tai **shivalaisuus** on yksi hindulaisuuden päähaaroista, jonka edustajat keskittyvät tuhon ja uusien alkujen jumalan, Shivan ja hänen perheensä (Parvati, Ganesha) palvontaan.

Hartaimmat shaiviitit piirtävät tuhkalla otsaansa kolme poikittaista viivaa jotka symboloivat tietoisuuden eri tasoja (*guna*). Askeesin, mietiskelyn ja joogan jumalana Shiva on esikuva monille sadhuille, pyhille miehille ja naisille (joiden vanhempi nimitys on arabialaisperäinen *fakiiri*). Shivan tavoin sadhut saattavat pukeutua pelkästään tuhkaan ja rukousnauhoihin.

Shivan palvonnassa hänen energiaansa symboloivalla, alun perin fallossymbolismista juurensa juontavalla linga-pilarilla on tärkeä osa. Lingamia pidetään kasvottomana, anikonisena jumalan symbolina samalla tavalla kuin islamilaisen taiteen arabeskeja. Lingamia palvotaan mm. kaatamalla sen ylle maitoa, Gangesin vettä, kirkastettua voita (*ghee*) ja muita pyhiksi katsottuja aineita.

## Kirjallisuutta

* 
*
Kiss (radioasema)

**Kiss** on suomalainen nettiradiokanava, jonka omistaa Bauer Media Groupin tytäryhtiö Bauer Media Oy. Kiss aloitti lähetykset 14. helmikuuta 2016 The Voicen entisillä taajuuksilla, ja se on suunnattu "hittimusiikista nauttiville nuorekkaille aikuisille". Nimestään huolimatta uudella Kissillä ei ole mitään tekemistä vuosina 1995–2007 toimineen Kiss FM:n kanssa. Kissin juontajat julkistettiin 29. helmikuuta 2016.

Suomen lisäksi Kiss-radiokanavia on myös Isossa-Britanniassa ja Norjassa.

Kissin fm-taajuuksilla aloitti 30. syyskuuta 2020 Basso, minkä jälkeen Kiss on jatkanut nettiradiona ja RadioPlay-sovelluksessa.

## Kesähitti-äänestys
Radioasema The Voice pyöritti perinteistä Suomen Virallinen Kesähitti -äänestystä vuosina 2007–2015. Voicen lopetettua vuonna 2016 Kesähitti-äänestys jatkui Kissin taajuuksilla. Voittajakappaleet vuodesta 2016 lähtien ovat:

* 2016: JVG - ”Hehkuu”
* 2017: Robin feat. Nelli Matula - ”Hula Hula”
* 2018: Pasi ja Anssi feat. Jaakko Laitinen - ”Mahtava Peräsin ja Pulleat Purjeet” 
* 2019: Roope Salminen & Koirat - Karavaani

## Lähteet

## Aiheesta muualla
* Kissin kotisivut
* Bauer Median kotisivut
Respect (Hardfloorin albumi)

**Respect** on vuonna 1994 julkaistu saksalaisen Hardfloor-ryhmän toinen albumi.

Hardfloorin edellinen albumi, TB Resuscitation, keskittyi Roland TB-303 -syntetisaattorin ympärille niin ääniltään kuin teemoiltaankin, Respectin teemana ovat eri ruoka-aineet. Aikaisemmasta tuotannosta tutut acid-äänet ovat kuitenkin läsnä kaikissa kappaleissa.

## Kappalelista

# *Intro Maze* (2:20)
# *Fried Laces* (5:02)
# *Asbestos in Obstetrics* (8:02)
# *Reverberate Opinion* (8:34)
# *Kangaroos & Bubbles* (4:58)
# *Strawberry Maze* (5:05)
# *Mahogany Roots* (6:58)
# *Mustard Cornflakes* (8:38)
# *The Last Marshmellow Machine* (7:12)

## Aiheesta muualla
* Discogs.com - Respect
Koloratuurisopraano

**Koloratuurisopraano** on taidemusiikissa käytetty termi, jolla tarkoitetaan hyvin taipuisaa ja liikkuvaa ja usein äänialaltaan korkeaa sopraanoääntä, joka voi olla lyyrinen tai dramaattinen. Koloratuurisopraanorooleja on lähes ainoastaan oopperamusiikissa. Koloratuurisopraanolle sävelletyt aariat ovat usein hyvin virtuoosisia. Tunnetuin näistä on "Yön kuningattaren aaria" Wolfgang Amadeus Mozartin Taikahuilusta ja vaikeimpia "Glitter and be Gay" Leonard Bernsteinin operetista Candide.

Koloratuurisopraano on yleensä nuori ja aloittaa ammattilaulajana jo jopa 20-vuotiaana. Iän myötä kirkkaus ja taipuisuus vähenevät.

## Tunnettuja koloratuurisopraanoja
* Lea Piltti (1904–1982)
* June Anderson (s. 1952)
* Kristin Chenoweth (s. 1968)
* Miliza Korjus (1909–1980)
* Lisette Oropesa (s. 1983)
* Marjorie (1965–2024)

## Katso myös
*Koloratuuri

## Lähteet
Home Run

**Home Run** on saksalaisen Hardfloor-ryhmän kolmas albumi ja sen julkaisi Harthouse vuonna 1996. 

Levyn teema on baseball, mikä näkyy lajin termien mukaan nimetyissä kappaleissa ja levyn kansitaiteessa.

## Kappalelista

# *Strikeout* (5:28)
# *Home Run* (5:37)
# *Double-steal* (5:45)
# *Slitfinger Fastball* (5:11)
# *Beavis at Bat* (6:21)
# *Knuckle Skills* (6:16)
# *Pinch-hitter* (6:35)
# *Line-drive* (6:49)

## Aiheesta muualla

* Discogs.com - Home Run (CD)
Siipisimppu

**Siipisimppu** (*Pterois volitans*) kuuluu skorpionisimppujen heimoon ja sillä, kuten muillakin heimon lajeilla on selkä- ja sivuevissään myrkkypiikit, joiden sisältämä myrkky on ihmisellekin vaarallista ja voi ilman asianmukaista hoitoa aiheuttaa jopa kuoleman. Siipisimpun koko on noin 40&nbsp;cm.

## Elintavat
Siipisimput elävät Intian ja Tyynen valtameren trooppisten alueiden koralliriutoilla saalistaen pieniä kaloja. Nykyään ne ovat myös levinneet vieraslajina Atlantille ja vahingoittavat riuttoja, koska niillä ei ole siellä luonnollisia vihollisia. Ne eivät saalista väijyksistä, kuten esimerkiksi kivikala (*Synanceia verrucosa*), vaan odottavat, että varomattomat kalat tulevat sopivalle etäisyydelle, ja imaisevat ne suuhunsa. Myrkkypiikkejään ne käyttävät vain puolustukseen.

## Akvaariossa
Siipisimppua voi pitää merivedessä varsinkin riutta-akvaariossa. Sitä ei voi pitää pienten kalojen tai rapujen kanssa, sillä se  syö ne.

## Lähteet

## Aiheesta muualla
* The Aquarium Wiki
Harthouse

**Harthouse** on saksalainen itsenäinen levymerkki, joka on erikoistunut trance- ja teknomusiikkiin. Harthousella oli merkittävä vaikutus 1990-luvun alussa teknon ja trancen lyödessä läpi.

Sven Väth perusti Harthousen ja Eye Q:n 1990-luvun alussa. Harthouselle levyttäneitä artisteja ovat Väthin lisäksi muun muassa Hardfloor, Oliver Lieb, Koxbox,Spicelab ja Braincell.

## Aiheesta muualla
* Viralliset sivut 
* Harthouse Discogs-sivustolla
Montana (Bulgaria)

**Montana** () on kaupunki Luoteis-Bulgariassa lähellä Serbian rajaa. Montana on myös Montanan alueen pääkaupunki. Se sijaitsee 50 kilometriä Tonavasta ja 40 kilometriä Vratsasta. Montanan asukasluku on 53&nbsp;381 (2011).

Montana sijaitsee Ogostajoen rannalla, pohjoiseen Balkanvuorilta.

## Ystävyyskaupungit
* Banská Bystrica, Slovakia
* Žytomyr, Ukraina
* Schmalkalden, Saksa
* Pirot, Serbia

## Lähteet

## Aiheesta muualla
*Montanan kotisivut
Epolettihai

**Epolettihai** eli **sokkopartahai** (*Hemiscyllium ocellatum*) on pienehkö hailaji, jota tavataan Länsi-Australian ja Uuden-Guinean rannikkovesissä noin 1–10 metrin syvyydessä hiekkapohjilla. Sen selkäpuolella on mustia pisteitä ja molemmissa kyljissä iso musta täplä. Molemmat selkäevät ovat suunnilleen samankokoisia.

## Ravinto
Epolettihailla, kuten monilla muillakin pohjassa elävillä petokaloilla, on herkät viiksisäikeet, joilla se etsii hiekasta simpukoita, matoja ja rapuja ravinnokseen.

## Lähteet
*
### Viitteet
Oman Air

**Oman Air** (arab. الطيران العماني)  on omanilainen lentoyhtiö, joka lentää henkilö- ja rahtiliikennettä. Yhtiön kotipaikka ja -kenttä on Masqatin kansainvälinen lentoasema Omanin pääkaupungissa Masqatissa.

Yhtiö on perustettu vuonna 1981 ja operatiivisen toiminnan se aloitti vuonna 1993. Yhtiöllä on noin 6&nbsp;300 työntekijää. Kesällä 2015 Omanin sulttaanikunta omisti 99,825 prosenttia lentoyhtiöstä.

Oman Air liittyi Oneworld-lentoyhtiöallianssiin kesällä 2025. Siitä tuli allianssin 15. jäsen. Liittymishetkellään Oman Air lensi 42 kohteeseen 22 maassa.

Oman Air on Arab Air Carriers Organizationin jäsen.
## Laivasto

Laivaston keski-ikä heinäkuussa 2022 on 6,9 vuotta.

## Lähteet

## Aiheesta muualla

*Oman Air
So What?!

**So What?!** on saksalaisen Hardfloor-ryhmän vuonna 2000 julkaisema acid house -albumi. 

## Kappalelista

# *Communication 2 None* (5:51)
# *Smash the Gnat* (7:42)
# *Frozen Spotlight* (5:54)
# *Underexposed Above Average* (5:53)
# *Dear Mc Bain* (7:13)
# *So What?!* (7:15)
# *Spoken Token* (5:53)
# *Dog in the Manger* (6:25)
# *A Snifter For Daddy* (5:19)
# *Non-smoking Postoffice* (6:25)

## Aiheesta muualla

* Discogs.com - So What?!
So What

**So What** voi tarkoittaa:

## Albumeita

* *[[So What?!]]*, Hardfloorin albumi vuodelta 2000
* *[[So Far, So Good... So What!]]*, Megadethin albumi vuodelta 1988
* *[[So What (albumi)|So What]]*, Joe Walshin albumi
*So What?, While She Sleepsin albumi vuodelta 2019

## Kappaleita

* "So What?", Anti-Nowhere Leaguen kappale, josta Metallica on tehnyt cover-version
* "So What", The Curen kappale albumilta *[[Three Imaginary Boys]]*
* "So What", Miles Davisin instrumentaalikappale vuodelta 1959
* "So What", Field Mobin kappale albumilta *[[Light Poles and Pine Trees]]*
* "So What", Ministryn kappale albumilta *[[The Mind Is a Terrible Thing to Taste]]*
* "So What", Pinkin single vuodelta 2008

## Muita merkityksiä

* So What!, Metallican fanilehti
Stefan Aartsen

**Stefan Remco Aartsen** (s. 13. maaliskuuta 1975 's-Gravenzande, Etelä-Hollanti) on alankomaalainen entinen uimari, joka edusti kotimaataan kaksi kertaa olympialaisissa; vuosina 1996 ja 2000. Hänen ensimmäinen arvokisamitalinsa oli 200 metrin vapaauinnin junioreiden EM-kulta vuonna 1992. Vuonna 1998 lyhyen radan EM-kilpailuissa Aartsen voitti kultaa Alankomaiden 4&nbsp;×&nbsp;50 metrin vapaauintiviestijoukkueen jäsenenä. Vuotta myöhemmin hän voitti pitkän radan EM-kilpailuissa kultaa 4&nbsp;×&nbsp;100 metrin sekauintiviestissä Klaas-Erik Zweringin, Marcel Woudan ja Pieter van den Hoogenbandin kanssa. Hänen parhaaksi sijoituksekseen olympialaisissa jäi 13. sija 200 metrin perhosuinnissa vuonna 1996. Hän ei päässyt kesäolympialaisiin 2004 ja päätti lopettaa uransa. 

## Lähteet
*Artikkeli NRC Handelsbladissa 
*Zwemkroniek.com 
*Chemps.org
All Targets Down

**All Targets Down** on vuonna 1998 julkaistu saksalaisen Hardfloor-ryhmän viides albumi. Sen julkaisi saksalainen Harthouse. Albumin teemana on flipperi, ja kappaleiden nimet ovat eri flipperitermejä.

*Hardfloor Will Survive* -kappale tehtiin yhteistyössä acid house -musiikin alkuaikojen vaikuttajan Phuture 303:n kanssa. *Multiball Challenge* on julkaistu myös ReBirth RB-338 -softasyntetisaattorin esimerkkikappaleena.

## Kappalelista

# *Insert Coin* (5:26)
# *Hardfloor Will Survive (feat. Phuture 303) (Club Mix)* (6:51)
# *Jackin' Track* (6:14)
# *Multiball Challenge* (5:50)
# *Slammin' Shit* (4:48)
# *Extra Ball* (5:49)
# *Skill Shot* (6:23)
# *Tilt* (3:58)
# *Hardfloor Will Survive (feat. Phuture 303) (Original Version)* (6:01)

## Aiheesta muualla

* Discogs.com - All Targets Down
Jugurthan sota

**Jugurthan sota** käytiin vuosina 112–105 eaa. Rooman tasavallan ja kuningas Jugurthan johtaman Numidian välillä.

Numidian kuningas Micipsa kuoli vuonna 118 eaa. Micipsa halusi että hänen poikansa Adherbal ja Hiempsal sekä hänen veljenpoikansa Jugurtha, jonka hän oli adoptoinut, hallitsisivat Numidiaa yhdessä. Jugurtha osoittautui kuitenkin julmaksi ja häikäilemättömäksi hallitsijaksi. Hän antoi teloittaa Hiempsalin, jonka jälkeen Adherbal pakeni Roomaan. Roomalaiset lähettivät neuvottelijoita sopimaan kiistan, mutta Jugurtha lahjoi heidät ja sai Numidian parhaimmat osat. Vuonna 113 eaa. Jugurtha aloitti sodan Adherbalia vastaan. Jugurtha valtasi vihollisensa pääkaupungin ja antoi teloittaa Adherbal ja kaikki tätä avustaneet roomalaiset. Rooman senaatti julisti tämän jälkeen sodan vuonna 111 eaa.

Jugurtha antautui kun konsuli Lucius Calpurnius Bestian johtama armeija saapui Numidiaan. Rauhanehdot olivat epätavallisen lievät ja luultavasti Jugurtha oli lahjonut Bestian. Jugurtha kutsuttiin Roomaan jossa hän lahjoi kaksi kansantribuunia jotka puolustivat häntä. Jugurtha karkotettiin Roomasta sen jälkeen kun hän yritti antaa salamurhata mahdollisen rivaalinsa, serkkunsa Massivan, joka asui Roomassa. Vuoden 110 eaa. lopulla tai vuoden 109 eaa. alussa Jugurtha kukisti Aulus Postumus Albinuksen johtaman armeijan.

Seuraavaksi konsuli Quintus Caecilius Metellus lähetettiin armeijan kanssa Numidiaan. Vaikka Metellus ei saanut aikaan mitään merkittävää Numidiassa, hänelle myönnettiin myöhemmin arvonimi ”Numidicus”. Metellus riitaantui pian legaattinsa Mariuksen kanssa. Marius palasi pian Roomaan, jossa hän sai kansankokouksen avulla Metelluksen armeijan johdon itselleen.

Kun Marius palasi Afrikkaan oli Jugurtha liittoutunut Mauretanian kuninkaan Bocchuksen kanssa. Marius jatkoi Metelluksen suunnitelmaa, ja saavutti useita voittoja. Pian kävi kuitenkin ilmeiseksi etteivät roomalaiset pystyisi lyömään Jugurthaa sotilaallisesti. Roomalaiset solmivat rauhan Bocchuksen kanssa sillä ehdolla että tämä luovuttaisi Jugurthan heille. Vastalahjaksi Bocchus sai osan Jugurthan valtakunnasta.

Sodan päätteeksi Jugurtha jäi Mariuksen ja Sullan vangiksi ja hänet teloitettiin Roomassa. Sotaa on kuvaillut historioitsija Sallustius teoksessaan *[[Jugurthan sota (kirja)|Jugurthan sota]]*.

## Lähteet

## Kirjallisuutta

* Sallustius: *Jugurthan sota*. Teoksessa 
*
Tineke Hofland

**Martina ("Tineke") Maria Hofland** (s. 14. tammikuuta 1954 Haag, Etelä-Hollanti) on entinen alankomaalainen uimari, joka edusti kotimaataan kesäolympialaisissa 1972. Siellä hän karsiutui alkuerissä 100 metrin rintauinnissa ajalla 1.19,38.
Vaasan marssi

**Vaasan marssi** () on kahden nykymaakunnan eli Etelä-Pohjanmaan ja Pohjanmaan maakunnan maakuntalaulu. Sen ruotsinkieliset sanat on kirjoittanut Zacharias Topelius ja laulun säveltänyt Karl Collan. Suomenkieliset sanat on tehnyt Alpo Noponen.

## Alkuperä
Vaasan marssi kirjoitettiin ja sävellettiin tilaus­työnä Vaasan ruotsin­kielisen lukion, Wasa Gymnasietin oppilaiden pyynnöstä, ja sen nimikin oli alun perin *Wasa Gymnasisters sång*. Kun vanha koulurakennus paloi Vaasan palossa vuonna 1852, koulu joutui toimimaan useita vuosia kaupungin ulko­puolella, kunnes uusi koulutalo valmistui vuonna 1863. Uuden koulutalon avajaisiin oppilaat aikoivat tilata juhlarunon ensin Runebergiltä, joka kuitenkaan ei mielellään kirjoittanut runoja tilaus­töinä, ja niinpä hänen ehdotuksestaan runo tilattiin Topeliukselta. Samana vuonna lukiolaiset pyysivät Karl Collania säveltämään laulun. Laulun sanat julkaistiin Pohjalaisen Osakunnan *Joukahainen*-julkaisussa vuonna 1864, ja myös sävelmä julkaistiin samana vuonna nimellä *Wasa marsch*. Seuraavina vuosina marssi tuli varsin suosituksi, ja se esiintyi muun muassa monissa kvartettilaulukokoelmissa. Sitä laulettiin vain ruotsiksi, kunnes Alpo Noponen suomensi sen vuonna 1898. Tämän jälkeen sitä alettiin laulaa myös suomen­kielisissä kouluissa, ja vähitellen se vakiintui Etelä-Pohjanmaan maakunta­lauluksi.

## Sanat

1. Miss' laaja aukee Pohjanmaa, 
veet merten virtain vaahtoaa, 
me siellä maassa hallojen 
niin kasvoimme kuin kuuset sen: 
Ei niitä sää voi säikyttää, 
ei kuihtumaan saa talvetkaan
|: ei puute, kurjuus korpimaan, :|
ei kuihtumaan saa talvetkaan 
ei puute kurjuus korpimaan. 

2. Kuin aallot järvein tuhanten 
käy rannoillamme yhtehen, 
niin liittohon myös meidät saa 
sun nimes', kallis synnyinmaa. 
Jos vainomies sun sulkis ties, 
niin kuolemaan me taistellaan
|: kuin Vaasan urhot ainiaan, :|
niin kuolemaan me taistellaan 
kuin Vaasan urhot ainiaan. 

3. Et turvatta, sa Suomi jää,
on vankka pohjas ranta tää,
ja muuris meidän olla suo,
jot' eivät myrskyt maahan luo.
Pois unteluus ja hervakkuus!
Niin onnehen maan pohjoisen
|: vie kunto, työ sen poikien, :|
niin onnehen maan pohjoisen
vie kunto työ sen poikien.

## Lähteet

## Aiheesta muualla
* Karl Collan - Vaasan marssi YouTube
* Vaasan marssi Juha Nuotion kotisivut
* Vaasan marssi (äänitetty 1928) Kansalliskirjasto / Raita.
Pertti Ström

**Pertti "Pertsa" Ström** on yksi Leena Lehtolaisen Maria Kallio -kirjojen poliiseista. 

Vammalassa syntynyt Ström kuvataan alkoholiongelmaiseksi ja ennakkoluuloiseksi etnisiä vähemmistöjä kohtaan, esimerkiksi vietnamilaissyntyistä kollegaansa Anu Wangia hän saattaa nimittää mm. "vinosilmäksi". Hän suhtautuu kielteisesti myös seksuaalisiin vähemmistöihin ja esimerkiksi kieltäytyy kättelemästä pahoinpitelyn uhriksi joutunutta homoparia (Petri Ilveskivi & Tommi Laitinen, *[[Ennen lähtöä]]*) ja romaanissa *[[Kuolemanspiraali]]* kauhistelee Kalliolle, kuinka hänen homoseksuaaliksi epäilemänsä Rami Luoto oli kätellyt häntä poliisiasemalla. 

Ström erosi vaimostaan, jonka kanssa hänellä oli lapset Jani ja Jenna. Kummatkin lapset ryhtyvät myöhemmin poliiseiksi seuraten isänsä jalanjälkiä. Myöhemmin Jenna työskentelee Maria Kallion tiimissä. Kirjassa *[[Tuulen puolella]]* Ström  raivostuu ja pahoinpitelee kuulusteltavansa, vaimonsa toistuvasti hakanneen ja jopa lapsiaan uhkailleen Ari Väätäisen. Tämän seurauksena hänet pidätetään virasta ja soitettuaan työtoverilleen ja kirjoitettuaan omaisilleen ja kollegoilleen itsemurhaviestin, hän ampuu itsensä kotonaan Espoon Olarissa. Ström oli ollut samalla kurssilla poliisikoulussa kuin Kallio. Kurssilla ollessaan Ström myös pyysi Kalliota treffeille, ja tämän kieltäytyminen on osasyy näiden kahden osin vihamielisiinkin väleihin.

Hahmo on saanut nimensä Eppu Normaalin albumin *[[Aknepop]]* kappaleesta "Kuka ön Pertti Ström" (1978), joka viittaa Epe Heleniuksen käyttämään salanimeen.

## Lähteet
Kuisma Taipale

**Kuisma Taipale** (s. 15. helmikuuta 1970 Veteli) on suomalainen uransa lopettanut maastohiihtäjä. Hän edusti urallaan Kalajoen Junkkareita, Lapuan Virkiää ja Vetelin Urheilijoita. Hän on ammatiltaan maanviljelijä.

Taipale osallistui nuorten hiihdon maailmanmestaruuskilpailuihin vuonna 1990. Falunin MM-kisoissa 1993 hän sijoittui 30 kilometrin perinteisellä 16. sijalle. Ramsaun MM-kisoissa 1999 hän oli 30 kilometrin vapaalla 31. ja osallistui myös 50 kilometrin perinteisen kilpailuun, joka päättyi keskeytykseen. Val Di Fiemmen MM-kisoissa 2003 hän oli 10 kilometrin perinteisen + 10 kilometrin vapaan yhdistelmäkilpailun 26. ja 30 kilometrin perinteisen yhteislähdön 33. Taipale valittiin myös Suomen 4 × 10 kilometrin viestijoukkueeseen hiihtäen toisen perinteisen osuuden 6. sijaan päättyneessä kilpailussa. Salt Lake Cityn olympialaisissa 2002 hän oli 15 kilometrin perinteisellä 30. ja 50 kilometrin perinteisellä 48. Hän oli myös avausosuuden perinteisen hiihtäjä 4 × 10 kilometrin viestissä, joka päättyi Suomen osalta 11. sijaan.

Taipale sijoittui maailmancupissa seuraavasti: 1993 52., 1994 71., 1996 56., 1997 83., 1999 109., 2000 109., 2003 90. Hän on voittanut vuosien 1993–2007 välillä kahdeksan mitalia SM–kilpailuissa. 

Taipale lopetti uransa maastohiihtäjänä keväällä 2014. Myös Kuisma Taipaleen isä Hannu Taipale on entinen huippuhiihtäjä.

## Lähteet
*

### Viitteet

## Aiheesta muualla
*
Riikinkukkoahven

**Riikinkukkoahven** eli **riikinkukkokirjoahven** (*Astronotus ocellatus*) on kirjoahveniin kuuluva kalalaji, joka on akvaariokalana tunnetuimpia suuria kirjoahvenia. Kalan nimi tulee peräevän silmää muistuttavasta täplästä. Kala tunnetaan myös lempinimellä "**Oskari**".

## Koko ja ulkonäkö
Riikinkukkokirjoahven on vankka kala. Poikaset ovat ruskeankirjavia, aikuisilla on ruskeita ja oransseja kuviota kyljissään. Lähellä pyrstöä on tunnusomainen silmätäplä, samanlainen kuin riikinkukon pyrstössä. Aikuisen kalan pituus on 30–40&nbsp;cm.

## Alkuperä
Riikinkukkokirjoahven on kotoisin Amazonin alueelta. Sitä on tavattu ainakin Amazonas-, Solimoes- ja Negro-joissa ja Perun tulvajärvissä. Laaja maantieteellinen levinneisyys on johtanut erilaisten luonnonkantojen kehittymiseen.

## Käyttäytyminen ja lisääntyminen
Riikinkukkokirjoahven on vilkas ja tarkkaavainen kala, joka voi oppia tunnistamaan ruokkijansa. Se voi myös olla aggressiivinen muita lajeja kohtaan ja syödä pienempiä kaloja. Riikinkukkokirjoahven ei sen vuoksi sovellu tavalliseen seura-akvaarioon. 

Jos olot ovat suotuisat ja tilaa on riittävästi, voi kalan saada helposti kutemaan. Riikinkukkokirjoahvenet saattavat kuitenkin herkästi syödä kutunsa. 

Naaraan ja koiraan erottaminen toisistaan muulloin kuin kutuaikana on vaikeaa. Parinmuodostus onnistuu parhaiten, kun hankitaan nuoria kaloja pieni parvi, annetaan kalojen itse valita sopiva pari ja siirretään sitten muut parven jäsenet pois. 

## Vesiolot ja ravinto
Riikinkukkokirjoahven on akvaariokalaksi erittäin suuri, joten se tarvitsee paljon tilaa. Altaan minimisuositus on 500 litraa. Laji on kaikkiruokainen ja hyvin ahnas. Sen vuoksi altaassa täytyy olla tehokas suodatus, ja se on siivottava usein. Riikinkukkokirjoahven suosii vettä, jonka pH on välillä 6,5–7,0 ja lämpötila välillä 22–28 °C.

## Lähteet

## Aiheesta muualla
*
Merzbox

**Merzbox** on Merzbowin, Masami Akitan noiseprojektin vuonna 2000 ilmestynyt kokoelmalevy. Se koostuu peräti viidestäkymmenestä CD-levyllisestä Akitan tuotantoa Merzbowin perustamisesta 1979 lähtien.

Merzbox toimitetaan suuressa salkussa ja musiikin lisäksi se sisältää t-paidan, tarroja, julisteen, CD-ROM-levyn ja Masami Akitan elämäkerran. Merzbox oli osa Extreme Recordsin kymmenvuotisjuhlia ja sitä valmistettiin vain tuhat kappaletta. Levyistä 20 sisältää ennenjulkaisematonta materiaalia, joka on kuitenkin nauhoitettu aikaisemmin.

Georgia Institute of Technologyn opiskelijaradio WREK 91.1 FM lähetti Merzboxin kokonaisuudessaan 17. joulukuuta - 19. joulukuuta 2002.

## Aiheesta muualla
* Discogs.com - Merzbox
* Deconstructing the Merzbox
Isosiilikala

**Isosiilikala** (*Diodon hystrix*) on jäykkäleukalojen lahkon siilikalojen heimon kalalaji, joka on kuuluisa puolustuskeinostaan: se imee vettä sisäänsä ja paisuu palloksi, jolloin ihoa vasten painautuneet piikit ponnahtavat pystyyn ja tekevät kalan nielemisestä mahdotonta. Isosiilikala on heimonsa suurimpia lajeja ja voi suurimmillaan kasvaa 90&nbsp;cm pitkäksi.

Isosiilikalaa tavataan subtrooppisten alueiden koralliriutoilla ympäri maapallon. Sitä tavataan usein riuttojen luolissa ja koloissa 50 metrin syvyyteen asti. Alle 20&nbsp;cm pitkät nuoret yksilöt liikkuvat avovedessä myös kauempana riutoista, mutta aikuistuessaan kalat siirtyvät riuttojen läheisyyteen.

Isosiilikalan kuivattuja, ilmalla täytettyjä nahkoja on myyty matkamuistoiksi.

## Lähteet
Smallville (6. tuotantokausi)

**[[Smallville (televisiosarja)|Smallville]]n 6. tuotantokausi** käynnistyi Yhdysvalloissa 28. syyskuuta 2006. Kausi sisältää 22 jaksoa. Kauden viimeinen jakso esitettiin Yhdysvalloissa 17. toukokuuta 2007.

## Jaksoluettelo
Suomessa ensimmäinen jakso nähtiin 25. maaliskuuta 2007.

__NOTOC__

## Kuudennen tuotantokauden jaksot

### Zod
***Käsikirjoittaja:** Steven S. DeKnight
***Ohjaaja:** James Marshall
***Esitetään Suomessa:** 25. maaliskuuta 2007
***Esitetty USA:ssa: ** 28. syyskuuta 2006
***Vierailijat:**
**Terence Stamp (ääni)
**Leonard Roberts (Nam-Ek)
**Pascale Hutton (Susan Gallagher, Raya)
**Aaron Ashmore (Jimmy Olsen)

#### Juoni
Zod riehuu Maassa ja aikoo tuhota sen. Ihmisten kohtalon voi pelastaa vain yksi ihminen, kun Clark on vankina varjovyöhykkeellä. Jaksossa nähdään Smallville-sarjassa uusi hahmo, mutta Teräsmies-sarjakuvista tuttu hahmo, Jimmy Olsen.

### Aivastus
***Käsikirjoittaja:** Todd Slavkin & Darren Swimmer
***Ohjaaja:** Paul Shapiro
***Esitetään Suomessa:** 1. huhtikuuta 2007
***Esitetty USA:ssa: ** 5. lokakuuta 2006
***Vierailijat:**
**Justin Hartley
**Lochlyn Munro 
#### Juoni
Clark alkaa saada yllättäen aivastuksia, joilla on seurauksia. Lex siepataan ja samaan aikaan hänen vanha kaverinsa saapuu Metropolisiin. Lois yrittää saada uutta työpaikkaa ja Lana saa selville jotain Lexistä.

## Lähteet
Teijo Eloranta

**Teijo Risto Johannes Eloranta ** (s. 3. tammikuuta 1960 Helsinki) on suomalainen näyttelijä ja ohjaaja. 

Eloranta valmistui teatteritaiteen maisteriksi vuonna 1994 Teatterikorkeakoulusta. Hän oli vuodet 1992–1994 kiinnitettynä näyttelijänä Lahden kaupunginteatterissa, jonka jälkeen hän on toiminut freelancerina. Teatteriurallaan hän on vieraillut muun muassa KOM-teatterissa, Oulun kaupunginteatterissa, Svenska Teaternissa ja Turun kaupunginteatterissa. Hän on näyttelemisen ohella myös ohjannut näytelmiä, muun muassa Molièren näytelmät *[[Luulosairas]]* ja *[[Saituri]]*, ja Samuel Beckettin näytelmän *[[Leikin loppu (näytelmä)|Leikin loppu]]*. Eloranta on toiminut myös improvisaatio- ja vuorovaikutuskouluttajana ja kuulunut vuodesta 1995 alkaen Stella Polaris -improvisaatioteatteriryhmään.

Ensimmäisen elokuvaroolinsa Eloranta teki Juha Rosman ohjaamassa nyrkkeilyelokuvassa *[[Kuka on Joe Louis?]]* vuodelta 1992. Myöhemmin hän on näytellyt muun muassa elokuvissa *[[Kukkia ja sidontaa]]*, *[[Valo (elokuva)|Valo]]* ja *[[Saippuaprinssi]]*. Lisäksi Eloranta on nähty useammassakin televisiotuotannossa, muun muassa MTV:n sarjoissa *[[Salatut elämät]]* ja *[[Vapaa pudotus]]* (jälkimmäisessä myös käsikirjoittajana), ja Ylen sarjoissa *[[Tie Eedeniin]]*, *[[Kotikatu]]* ja *[[Pirunpelto (televisiosarja)|Pirunpelto]]*. *Pirunpelto*-sarjassa hän oli kiero pankinjohtaja Ossi Östelä, joka ajautui napit vastakkain lähes kaikkien sarjassa olleiden henkilöiden kanssa.

Ääninäyttelijänä Eloranta on toiminut elokuvassa *[[Tintin seikkailut: Yksisarvisen salaisuus]]* (2011).   

Hän on laulanut sanoittamiaan blues-kappaleita vuonna 2006 perustamassaan yhtyeessä.

## Filmografia

## Lähteet

## Aiheesta muualla
* Teijo Elorannan profiili Suomen Näyttelijäliiton verkkosivuilla
Kalahuuhkaja

**Kalahuuhkaja** (*Bubo zeylonensis* tai *Ketupa zeylonensis*) on pöllö, joka kuuluu kalahuuhkajien 4–jäseniseen sukuun.

## Koko ja ulkonäkö

Linnun pituus on 54–57&nbsp;cm. Lähes huuhkajan kokoinen pöllö, joka on selkäpuolelta punaruskea ja voimakkaasti tummaviiruinen. Alapuoli on vaaleanruskea mustin pitkittäisjuovin, kurkku on valkoinen. Silmät ovat keltaiset ja päässä on huuhkajamaiset korvatupsut. Sukupuolet ovat samanväriset. Soidinhuuto on pehmeä ”huputus” tai voimakkaampi huhuilu.

Kalahuuhkajan varpaissa on terävät nystyrät liukkaiden saaliseläinten kiinni pitämiseksi. Jalat ovat höyhenettömät, jotta märät höyhenet eivät haittaisi lentoa. Tavallisesti pöllöillä on höyhenpeitteiset jalat ja varpaat.

## Esiintyminen
Aasian eteläosat Etelä-Kiinasta Intiaan ja Levanttiin. Lähi-idässä harvinainen, Levantissa arvioidaan pesivän 2–20 paria.* Maailmanlaajuisesti laji on ilmeisesti vähenemässä, mutta tarkkoja tietoja ei ole. Lajia ei ole tavattu Suomessa.

## Elinympäristö
Asuu vesistöjen läheisyydessä avoimessa metsämaastossa ja istutusmetsissä.

## Lisääntyminen

Pesä on kallion- tai puunkolossa tai jonkin petolinnun vanhassa pesässä. Naaras munii 1 tai 2 munaa. Haudonta kestää noin 38 päivää. Poikaset ovat lentokykyisiä 7 viikon ikäisinä.

## Ravinto
Nimensä mukaisesti kalahuuhkaja syö paljon kalaa. Se saalistaa lentämällä veden yllä ja sieppaamalla saaliin kynsiinsä. Se myös väijyy istuen veden ylle kaartuvan puun oksalla tai latvassa. Se voi myös kahlata vedessä saaliin perässä. Kalojen lisäksi se syö rapuja, ja vähemmässä määrin muuta liharuokaa.

## Lähteet
* Perrins, Christopher M. (päätoim.) 1992: Otavan lintutieto - Maailman linnut. Otava. Italia. 

### Viitteet